REPUBLIKA SRBIJA

NARODNA SKUPŠTINA

Odbor za Kosovo i Metohiju

15 Broj: 06-2/177-14

4. avgust 2014. godine

B e o g r a d

Z A P I S N I K

DRUGE SEDNICE ODBORA ZA KOSOVO I METOHIJU

SAZVANE ZA 31. JUL 2014. GODINE A ODRŽANE 1. AVGUSTA 2014. GODINE

Sednica je prvobitno sazvana za 31. jul 2014. godine ali zbog neodložnih obaveza predstavnika za tač. 1. i 2. predloženog dnevnog reda, pomerena je za 1. avgust 2014. godine.

Sednica je počela u 11,10 časova.

Sednici su prisustvovali članovi Odbora: Milovan Drecun, Goran Bogdanović, Aleksandar Jablanović, Momir Stojanović, Miodrag Linta, Miljana Nikolić, Vladeta Kostić, Zoran Jozić, Nenad Mitrović, Đorđe Kosanić, Miroslav Markićević i Aleksandra Čotrić.

Sednici Odbora su prisustvovali zamenici odsutnih članova Odbora: Dušan Stupar (član nedostaje) i Milorad Stošić (član Miroljub Stanković).

Sednici Odbora nisu prisustvovali članovi Odbora: Zvonimir Stević, Siniša Maksimović, Borislav Stefanović, ni njihovi zamenici.

Pored članova Odbora sednici su prisustvovali i narodni poslanici dr Predrag Mijatović i Dejan Radenković.

Sednici su prisustvovali i Marko Đurić, direktor Kancelarije za Kosovo i Metohiju, Tanja Miščević, šef Pregovaračkog tim za vođenje pregovora o pristupanju Republike Srbije Evropskoj uniju, kao i Dušan Kozarev, zamenik direktora Kancelarije za Kosovo i Metohiju, Ivan Jakšić, savetnik direktora Kancelarije za Kosovo i Metohiju i Sanja Mešanović, šef kabineta šefa Pregovaračkog tima.

Takođe, sednici su prisustvovali i Jovica Budurić, načelnik Prizrenskog upravni okrug, Srđan Mitrović, načelnik Kosovsko pomoravskog upravnog okruga, Vinka Radosavljević, načelnik Pećkog upravnog okruga i Srđan Petković, načelnik Kosovskog upravnog okruga.

Sednici je prisustvovao i Aksel Jeanike (Axel Jaenice) iz Kancelarije ličnog izaslanika Visokog predstavnika Evropske unije za zajedničku spoljnu i bezbednosnu politiku (ZSBP) u Beogradu.

Na predlog predsednika Odbora, jednoglasno je (13 „za“) usvojen sledeći:

D n e v n i r e d

1. Razmatranje Izveštaja o radu Kancelarije za Kosovo i Metohiju od januara do juna 2014. godine (prvih šest meseci 2014. godine), koji je podnela Kancelarija za Kosovo i Metohiju (15 Broj 02-2216/14, od 2. jula 2014. godine);

2. Informisanje članova Odbora o dosadašnjem toku pregovora o pristupanju Republike Srbije Evropskoj uniji, sa posebnim osvrtom na Poglavlje 35 – Ostala pitanja;

3. R a z n o.

Pre prelaska na razmatranje utvrđenog dnevnog reda jednoglasno (13 „za“) i bez primedaba usvojen je zapisnik prve sednice Odbora, održane 9. maja 2014. godine.

Na predlog predsednika, Odbor je jednoglasno (13 „za“) usvojio zaključak, u skladu sa članom 81. stav 4. Poslovnika Narodne skupštine, da se na svim sednicama Odbora vode stenografske beleške, odnosno obrada tonskog snimka. Služba Odbora o usvojenom zaključku obavestiće generalnog sekretara Narodne skupštine.

Pre prelaska na prvu tačku utvrđenog dnevnog reda, dogovoreno je da Odbor radi u skladu se vremenom za raspravu iz člana 75. Poslovnika Narodne skupštine.

Prva tačka dnevnog reda - **Razmatranje Izveštaja o radu Kancelarije za Kosovo i Metohiju od januara do juna 2014. godine (prvih šest meseci 2014. godine), koji je podnela Kancelarija za Kosovo i Metohiju (15 Broj 02-2216/14, od 2. jula 2014. godine)**

Uvodne napomene izneo je Marko Đurić, direktor Kancelarije za Kosovo i Metohiju.

U diskusiji su učestvovali Milovan Drecun, Goran Bogdanović, Momir Stojanović, Aleksandar Jablanović, Vladeta Kostić, Miljana Nikolić, kao i narodni poslanik Dejan Radenković i Jovica Budurić, načelnik Prizrenskog upravnog okruga.

Tokom diskusije članovi su pohvalili Izveštaj o radu Kancelarije za Kosovo i Metohiju, uz ocenu da je sveobuhvatan, obiman i korektno izrađen, kao i rad novopostavljenog direktora Kancelarije, uz očekivanje, da će Odbor i Kancelarija kao i do sada, obostrano sarađivati, uz određene korekcije i uvođenje noviteta u međusobnoj saradnji. S druge strane, bilo je reči da je potrebno, da u sklopu Izveštaja, finansijski izveštaj, po svim kontima, bude pregledniji i pojedačno predstavljen zbog preciznosti, jasnosti i transparentnosti, kao i da se iz Izveštaja ne vidi da li su se međunarodne zajednice oglasile na uložen napor i obraćanje Kancelarije, u pogledu rešavanja pojedinih problema na Kosovu i Metohiji. Diskutovalo se i o primeni Zakona o amnestiji, usvojen u sklopu Briselskog sporazuma, uz poražavajuću ocenu da je njime amnestirano više predstavnika kosovskih Albanca nego predstavnika kosovskih Srba, za koje je i zakon prvenstveno namenjen. Takođe bilo je i reči o realizaciji i implementaciji Briselskog sporazuma.

Članovi Odbora su se posebno osvrnuli na sadržaj Izveštaja i diskutovali o stvaranju ekonomskog ambijenta za opstanak srba na Kosovu i Metohiji, o formiranju zajednica srpskih opština kako severno tako i južno od reke Ibar, o aktivnostima i rezultatima rada oficira za vezu iz Beograda u Prištini, o rešavanju pitanja privatne i državne srpske imovine na Kosovu i Metohiju, o predlogu izrade socijalne karte srpskog naroda na Kosovu i Metohiji kako bi se stvorila precizna slika o ljudima kojima je zaista pomoć neophoda, u svakom pogledu, a do kojih ne dolazi ili je zloupotrebljena i o budućim koracima Vlade zbog isteka roka koji je Ustavni sud Srbije dao za usklađivanje Uredbe o katastru iz Briselskog sporazuma. Takođe, pojedini članovi Odbora su podobnije obrazložili plan i rad buduće zajednice srpskih opština, kada se formira, diskutovalo se i o putnim ispravama, o ljudskim pravima, o Fondu za sever Kosova, o poljoprivredi, o pomoći zaposlenima i ugroženima, o privatizaciji pojedinih srpskih preduzeća na Kosovu, o zdravstvu, o privrednom regionalnom razvoju, o sudstvu i drugim aktivnostim, kako iz Izveštaja tako i iz iznetih iskustva i primera na teritoriji Kosova i Metohije.

Članovi Odbora su izrazili svoju spremnost da pomognu Kancelariji, u vidu prezentovanja predloga, sugestija, iskustva i mišljenja. Izneta je i mogućnosti da se u narednom periodu, ostvari saradnja Odbora i predstavnika Republike Srbije, odnosno narodnih poslanika Srpske liste, koji će biti deo budućeg parlamenta Kosova u Prištini, sa ciljem da se napravi mehanizam stalne komunikacije, kao i efikasnost rada, pokretanje i pokušaj rešavanja brojnih problema i pitanja.

Na postavljena pitanja odgovarao je Marko Đurić, direktor Kancelarije za Kosovo i Metohiju. Takođe, predložio je da, ubuduće, jednom mesečno Kancelarija za Kosovo i Metohiju usmeno informiše Odbor o svom radu na sednici Odbora, a da se nastavi dosadašnja procedura i praksa dostavljanja šestomesečnog pisanog izveštaja koji bi se razmatrao na sednici Odbora.

Nakon obavljene rasprave, na osnovu člana 59. Poslovnika Narodne skupštine a saglasno čl. 228. i 229. Poslovnika Narodne skupštine, Odbor za Kosovo i Metohiju podnosi

I Z V E Š T A J

Odbor za Kosovo i Metohiju je razmotrio Izveštaj o radu Kancelarije za Kosovo i Metohiju od januara do juna 2014. godine (15 Broj 02-2216/14, od 2. jula 2014. godine) i odlučio većinom glasova (devet „za“, jedan „nije glasao“) da prihvati Izveštaj.

Predsednik je istakao da će Odbor da izvesti Narodnu skupštinu o razmotrenom Izveštaju o radu Kancelarije za Kosovo i Metohiju na osnovu člana 59. Poslovnika Narodne skupštine.

Na predlog Marka Đurića, direktora Kancelarije za Kosovo i Metohiju, Odbor je većinom glasova (osam „za, dva „nije glasalo“), a na osnovu člana 59. Poslovnika Narodne skupštine Republike Srbije, usvojio zaključak da članovi i zamenici članova Odbora, zajedno sa predstavnicima Kancelarije za Kosovo i Metohiju, u narednom periodu, posećuju teritoriju Autonomne pokrajine Kosovo i Metohija, u cilju ostvarivanja bolje međusobne saradnje, i pomoći u radu Kancelarije.

Druga tačka dnevnog reda – **Informisanje članova Odbora o dosadašnjem toku pregovora o pristupanju Republike Srbije Evropskoj uniji, sa posebnim osvrtom na Poglavlje 35 – Ostala pitanja**

Uvodne napomene iznela je Tanja Miščević, šef Pregovaračkog tim za vođenje pregovora o pristupanju Republike Srbije Evropskoj uniju.

U diskusiji su učestvovali Milovan Drecun, Goran Bogdanović, Vladeta Kostić i Aleksandar Jablanović.

Tokom diskusije pojedini članovi Odbora su pohvalili dosadašnje uložene napore i aktivnosti Pregovaračkog tima u pogledu vođenja pregovora o pristupanje Evropskoj uniji. S druge strane, bilo je reči da je potrebno da pregovori o Poglavlju 35 - Ostala pitanja, sadržina pregovaračkog procesa, eventulano neka dodatna pitanja budu još transparentniji kako bi javnost a posebno srbi sa Kosova i Metohije imali jasnu i preciznu sliku o pregovorima koji se vode u Briselu.

Na postavljena pitanja odgovarala je Tanja Miščević, šef Pregovaračkog tima.

Nakon informisanja, članovi Odbora su se dogovorili i složili da Pregovaračka grupa i tim za vođenje pregovora o pristupanju Republike Srbije Evropskoj uniju, ubuduće upoznaju i informišu Odbor o aktivnostima o Poglavlju 35 – Ostala pitanja, kada se ukaže ili postoji potreba ili posle skrininga.

Treća tačka dnevnog reda – **R a z n o**

Predsednik je obavestio Odbor da im je dostavljena, radi upoznavanja, zabeleška sa sastanka koji je održao sa Franklin De Vrizom (Franklin De Vrieze), ekspertom na izradi Studije o regionalnoj parlamentarnoj saradnji, pokrenute od strane Evropske komisije, Generalni direktorat za proširenje.

Sednica je završena u 13,50 časova.

**Sastavni deo ovog zapisnika čini prepis obrađenog tonskog snimka, vođen na sednici Odbora.**

SEKRETAR ODBORA PREDSEDNIK ODBORA

Zdravka Erak mr Milovan Drecun